User talk:Eralda brati

HASI E KASTRIOTET
Këtu është territori i quajtur SHULLAN, që po ta kthenim ne latinisht , do të thotë vende të thata ose thatësira .Quhet edhe Has e përfshin shumë katunde .Ështe i banuar prej shqipëtarësh. Trajta Kastrat e Analeve të Raguzez që na jep P.Lukari gjendet edhe sot e gjallë si etnonim në katundet GOLAJ, KRUMË , PUS I THATË dhe BRRUT, ne HAS të BRIJES dhe të GURIT edhe atje ka një katund a lagje KASTRAT. KASTRAT E GOLAJT quhen edhe ARSTORË sepse sipas gojedhënës, e mbajnë veten për të ardhur prej Arstit të Pukës , ndërsa ata të Brrutit mbahen një fis me Aliajt e Kastratit te SHkodres , për të cilat gojëdhëna na flet se janë të një vllaznie me Vuthajt e me Dibren. Kastratët e Brrutit kanë zbritur prej Pusit te THatë, ku jeton prej moti nje fis Kastrat. Në Krumë ka sot tri vllazni që quhen Kastrat e njëra prej këtyre vllaznive, Radajt , mbahen tepër të hershëm. Nje tjetër gojëdhënë na kumton se prej Kastratëvet të hershem të Krumës disa kanë dalë në GOLAJ e disa në Pus të THatë. Nga një e dhënë që gjejmë në APOLOGJINË E FRANG BARDHIT, mësojmë se familja KASTRATI mban si zanafillë KASTRIOTET që kishin titullin e prijësit a të kefaliasit të Hasit a SHullanit të SHqiperise që në shek.XVII. Ky fakt na përafron me një dëshmi tjetër popullore që na thotë se Kastratët e Pusit te THate mbanin në atë shekull titullin e prijësit a të bajraktarit te Hasit, titull që në kohët e vona kaloi në dorën e Kërhanit të Gorozhupit dhe në Vlahen. Këto të dhëna na bëjnë të besojmë që Kastrati i Analeve të Raguzës është vendi i Kastriotëve, që duhet përmendur me Kastratin e Pusit të THatë të Hasit , i cili ndodhet pranë Drinit dhe në vende malore mjaft të fortifikuara. Onomoastika  e Hasit na tregon për një katund që ndodhet midis Krumes dhe Pusit të THatë, për fshatin VRANISHT një lagje e të cilit njihet me emrin MAZRREK. Kjo lagje ka të ndarë prej lagjeve të tjera edhe vërrinën edhe bjeshkën që quhet BJESHKA E MAZRREKUT. Në kufirin midis bjeshkës së tij edhe asaj të Kastratit të Krumës janë diktuar toponimet XHYTETES,dhe KËSHTELI dhe pak më nga veriu GRADISHTI I VOGËL dhe GRADISHTI I MADH dhe HISARI. Gojëdhena na thotë se Mazrrekët janë fisi më i vjetër i Hasit, për këtë ka edhe materiale të botuara. Sidocoftë s'është pa interes fakti që Kastrati ynë dhe Mazrreku i Vranishtit të Hasit janë pranë-pranë. Po në Has, në anën jugperëndimore buzë Drinit , gjendet katundi KOSTURR ku ndodhet një kështjellë e rrënuar që njihet prej banorëve si KALAJA E KOSTANDINIT dhe dy kisha njëra prej të cilave quhet e Kastrioteve. Deri para pak vjetësh, po në Kosturr , ishte edhe një vidh qindravjecar i njohur si VIDHI I KASTRIOTIT. Ne mendojmë se këto dëshmi duhet të na kujtojnë pohimin e DY KANZHIT që, në bazë të Engjëllit , thotë se : KOSTANDIN KASTRIOTI , i mbiquajtur Mazrek , princ dhe zot i Kastories (KOSTURRIT), që vdiq me 1930. Madje aq i njohur është për kosturrasit ky Kostandin, sa etimologjia popullore , duke e përfillur atë si themelues të katundit , arrin të pohojë se emri Kosturr ka ardhur nga bashkimi i emrit Kostandin dhe i një toponimi TURRË që paska pasur një kodrinë në mes të katundit dhe do të thotë TURRA E KOSTANDINIT. Duke u nisur nga këto të dhëna, me një bashkëpunim të arsyeshëm të historianit dhe të etnografit mund të vërtetohet përfundimisht se origjina e Kastrioteve duhet kërkuar në GOLAJ në HAS ose në SHULLAN të SHqiperisë , i banuar gjithnjë prej shqiptarësh , sic na e dëshmon edhe PJETER MAZRREKU(1633)

Emri HAS
Mendimi popullor termin (toponimin) Has e shpjegon si i fortë, i vërtetë , i tamamtë. Hasi i thotë vetes një fis, i cili ka fituar ca privilegje prej SULLTANIT , ka ngitur pastaj kokën , është bërë i mujshëm , është hasuar , për të cilin thuhet edhe është HAS , HAS NJERI. Njerëzit e këtij vendi janë me të vërtetë krenarë, me seder, mendjemëdhenj e të vrazhdë , edhe pse janë aq të varfër e skamnorë , sa të qashë në pece. Janë shtat'hedhur, syzjarrtë , ballëngritur , e mustakoë. Kur i shikon, thua se këto janë HASJANË , jane hasuar me te vertetën.


 * REFERENCAT
 * LIBRI HASI TEDELI I KASTRIOTEVE nga SHEFQET HOXHA fq 87-97 shtepia botuese GEER 2007